• Urýchlene opustite ohrozené miesto (proti smeru vetra),  
• čo najskôr sa ukryte v uzavretej miestnosti (ak je dostupný úkryt, tak v ňom),  
• uzatvorte a utesnite okná, dvere a ďalšie otvory (vytvorenie izolovaného uzavretého priestoru),  
• vypnite ventiláciu,   
• uhaste otvorený oheň, vypnite plynové spotrebiče,  
• sledujte vysielania v hromadných informačných prostriedkoch (rozhlas, televízia),  
• riaďte sa podľa vysielaných pokynov, nepodceňujte riziko,  
• pripravte si prostriedky improvizovanej ochrany osôb (na ústach a nose si pridržte navlhčenú poskladanú tkaninu),  
• pripravte si evakuačnú batožinu,  
• telefonujte len v súrnom prípade (nezaťažujte telefónne linky),  
• poskytnite pomoc chorým, postihnutým, starším osobám, osobám neschopným pohybu, postarajte sa o deti bez dozoru,  
• nakŕmte domáce zvieratá, dajte im vodu a uzatvorte ich,  
• zachovajte pokoj a rozvahu,  
• budovu opustite len na pokyn,  
• ak ste mimo budovu, vaše rozhodnutie je závislé od smeru vetra šíriaceho nebezpečnú látku zo zdroja úniku a vašej polohy (ak sa nachádzate v smere vetra a ste v časovej tiesni, okamžite vyhľadajte ukrytie v budovách a postupujte, ako pri pobyte v nich),  
• čakajte na ďalšie pokyny.

**Nikdy sa neukrývajte do pivníc a terénnych nerovností (priehlbiny, jamy, priekopy a pod.), nakoľko väčšina plynných chemických látok je relatívne ťažšia ako vzduch!!!**